ru bg hbs_cyr bg fi ru bg bg bg ru bg bg uk hbs_cyr ru en bg bg bg bg bg bg bg bg bg bg bg bg bg bg bg bg en en en bg bg bg bg bg bg ru en en en en bg bg bg
Терапия по метода на Хули Леонис - Хули Леонис
Sep 1, 2020 | Uncategorized | 0 comments
В моята практика съм провел стотици консултации с хора. Всеки от тях със своя личен и разбира се много сериозен проблем. Често хората, които идваха, нямаха ясна представа кои са и какво искат. За тези хора срещата с мен често е болезнена и безрезултатна.
Дълбоко вярвам, че всеки много добре знае какъв е проблемът му, какво му пречи и често съзнателно е блокирал своето развитие. И много често всичко това е много болезнено, до степен да се бяга от истината всеки ден.
Ако дойдете при мен и чуете тази истина вие ще поискате да избягате ,а  болката и разочарованието от себе си ще са огромни и за да се спасите от тях вие ще ги прехвърлите тази болка и разочарование върху терапевта, за да се успокоите. Аз не искам това!
Аз не искам да съм ваш мъчител, а да ви помогна!  За да се случи това обаче позволението и желанието за дълбока трансформация трябва да идва от вас. Аз няма да ви дам конкретни решения и отговори дали и кога да си купите жилище, дали да си смените работата и дали да родите дете. Всички тези решения са ваши, а отговорите се крият във вас и ако вие не сте наясно с вашите желания и възможности, няма как друг да вземе решение вместо вас, защото то няма да е ваше, а това е вашият живот.
Всеки има различна опитност и готовност и затова процеса при всеки е различен, за някои от вас е достатъчна и една консултация , за да тръгнете по пътя на промяната и заедно да продължим в последствие, за други е необходимо да  отделя много повече време и усилие. А има и такива, за които са достатъчни и двадесет минути за да разберем, че не сме един за друг и това също е правилно.
Някои мои клиенти определят метода ми като остър , много директен и дълбок. Имат усещане, че аз съм толкова концентриран, задълбочен и толкова внимателно слушам, че по време на среща вие вече не може да излъжете себе си, още по-малко мен. Затова трябва да сте готови, трябва да сте готови за челен удар с истината.  След този челен удар вие ще знаете, че нищо вече няма да бъде същото, но ако много държите винаги има избор и да се върнете там от където сте дошли и да потърсите помощ другаде или пък да не потърсите. И това също е правилно, защото с мен няма да загубите време, няма да загубите време в терапия с години , при мен информацията идва със силата на  гръм и ви помита като вълна цунами.
Какво означава да сте готови за моят метод?
Да сте готови да се приемете истината за себе си. Аз няма да споря и да ви убеждавам, а ще ви помогна да видите истината за себе си. Дали да я приемете решавате вие.
Да сте преминали през известен самоанализ и да осъзнавате, че имате тема/проблем, който се нуждае от лечение. Аз не съм този, който ще ви каже кои сте и какъв е проблемът ви, защото ако вие нямата осъзнатост по темата или ще приемете сляпо тази информация или ще я отхвърлите, но и двата сценария не водят до трайна промяна. Първата стъпка на лечението е да осъзнаете ,че имате проблем и да го приемете, след това може да продължим с лечението.
Какъв е моят метод?
Моят метод се базира на свързване , усещане и потапяне в енергията на другия. Това е мой вроден талант и умение, което аз развих с години практика с хора. През тези години астрологията ми помагаше да представя информацията по един по-достъпен и разбираем начин, но във времето аз израснах тази нужда и смятам , че осъзнаването на база усещане е това, което води до истинска трансформация.
В това мога да ви бъда полезен, да усетите себе си, проблемите си, страховете си, блокажите си, силните си страни, слабите си страни и вие сами да решите кое искате да запазите, лекувате, промените и искате ли изобщо да променяте нещо.
Това е причината да не предлагам повече класическа астрологична услуга, защото вярвам ,че вие сте повече от картата си имате свободна воля и свободен избор, които при някои са отдавна заровени , забравени и блокиране от страхове. Аз съм готов да копаем заедно  много на дълбоко и не съм готов да ви говоря общи неща за вас, защото не вярвам, че това е полезно за някого. Астрологията си остава базата на анализ за самия мен, но не обсъждам тази информация с вас.
И както може би усещате аз не мога да работя с всеки, аз избирам хората, с които работя на база усещането си за тях. С това искам да спестя разочарование и време на тези, които не са за мен и да насоча енергията и силите си за тези, за които това наистина ще бъде полезен и ще има смисъл.
В заключение аз дълбоко вярвам ,че всеки който е решил да потърси помощ ще я получи само когато намери правилния за него метод и терапевт. За мен като сетивен и дълбоко свързан с работата си човек е важно при мен да идват правилните за мен хора, за да продължа да влагам цялата си същество в това, което правя, а именно да ви помагам да усетите и приемете истината за себе си!
Войната в себе си
Да напуснеш 3Д: Разскачването с бащата
Готови ли сте за лечение на страховете?
Моята равносметка за 2021г